stanford-oval/wikipedia huggingface dataset:
הו שי
תרומות פילוסופיות > היסטוריה סינית אינטלקטואלית

חו הביא את השיטה המדעית ואת רוח הספקנות לתוך המחקר הטקסטואלי הסיני המסורתי, הניח את היסודות למחקרים עכשוויים על ההיסטוריה האינטלקטואלית הסינית.
בשנת 1919 פרסם חו את הכרך הראשון של "תולדות החלוקה של הפילוסופיה הסינית", שחציו האחרון לא נגמר מעולם. מאוחר יותר חוקרי ההיסטוריה האינטלקטואלית הסינית, כולל פֶנְג יוּאוּלָאן ויוּ' יִינְגְשְׁה מסכימים כי העבודה של חו הייתה מהפכנית. צָאי יְוֵּ'אנְפֵּי, נשיא אוניברסיטת פקין, שבה הוא לימד באותה תקופה כתב את ההקדמה לספרו של חו, והצביע על תכונות מרכזיות שמאפיינות את עבודתו: מתודולוגיה ותקפות תאריכים, איחוד האסכולות השונות לרצף היסטורי והתחלתו עם קונפוציוס ולאו דזה. חו השתמש בכלים שווים בהשוואה בין הגישות הפילוסופיות השונות. וביצע את המחקרים בשיטתיות בסדר כרונולוגי שהציג את התפתחות התאוריות.
ללא ספק, הארגון של הפילוסופיה הסינית הקלאסית מחקה את ההיסטוריה הפילוסופית המערבית, אך השפעת המחקר הטקסטואלי מאז שושלת צ'ינג עדיין קיימת. מאחר שתוקפם של הטקסטים העתיקים הוטל בספק, ותוכנם סתום, החליט חו להשאיר אותם מחוץ לדיון שלו. למעשה, לפני פרסום ספרו הוא מונה להיות מרצה להיסטוריה של הפילוסופיה הסינית הקלאסית.
בגישתו של חו לא ניתנה הערכה חיובית לקונפוציאניזם כפרדיגמה תוך התייחסות כמחשבות כפירה לאסכולות האחרות. במקום זאת, הוא הבחין בערכים פילוסופיים בתוך אסכולות אלה גם אם הן נחשבו כאנטי קונפוציאניות, כמו גישת המוהיזם. ב־1919 חשיבה כזאת הייתה פעולה מהפכנית בקרב אינטלקטואלים. יו ינגשי, היסטוריון טייוואני בולט של ההיסטוריה האינטלקטואלית, משבח את חו בכך שיצר פרדיגמה חדשה על פי תורתו של תומאס קון.
למרות ההכרה באופיה המהפכני של יצירתו של חו, פנג יואולאן, מחבר תולדות הפילוסופיה הסינית, מבקר את חו על אימוץ מסגרת פרגמטית תמציתית. במקום לפרוש את ההיסטוריה של הפילוסופיה הסינית, חו ביקר את בתי הספר הללו מנקודת מבט פרגמטיסטית שגורמת לקורא להרגיש כאילו "הציוויליזציה הסינית כולה נמצאת לחלוטין במסלול הלא נכון". פנג גם חולק על המאמץ הנרחב של חו לחקור את תוקפו של הטקסט כמשאב. פנג סבור כי כל עוד העבודה עצמה היא בעלת ערך פילוסופי, תוקפה אינו משמעותי.
ציפיות פוליטיות > אינדיבידואליזם, ליברליזם ודמוקרטיה

שלא כמו רבים מבני זמנו, שהצטרפו מאוחר יותר למחנה הסוציאליסטי, הליברליזם והדמוקרטיה היו האמונות הפוליטיות של חו לאורך כל חייו. הוא האמין בנחישות שהדמוקרטיה היא הכיוון שאליו הולכת ההיסטוריה העולמית, למרות הנוף הפוליטי המשתנה. חו הגדיר את הדמוקרטיה כאורח חיים שבו הערך של כולם מוכר לכולם, ולכולם יש את החופש להתפתח, אורח חיים של אינדיבידואליזם. עבור חו, הישג אישי אינו סותר את החברה. למעשה, הישג אינדיבידואלי תורם לקידמה החברתית הכללית, השונה כביכול מהאינדיבידואליות האנושית. האינדיבידואליזם של חו הוא אורח חיים שבו אנשים הם עצמאיים ועם זאת חברתיים.
הוא ראה תרומה אישית חיוני ומועילה למערכת הדמוקרטיה. ב"הדיון השני על בניין האומה והאוטוקרטיה", הוא מעיר כי מערכת אוטוקרטית זקוקה לאנשי מקצוע, בעוד הדמוקרטיה נשענת על חוכמת האנשים. כאשר חוויית החיים של אנשים שונים נפגשת, אין צורך בפוליטיקאי עילית לתיאום, ולכן הדמוקרטיה קלה לתמרון עם אנשים חסרי ניסיון פוליטי. הוא כינה את הדמוקרטיה "פוליטיקה נאיבית" מערכת פוליטית שיכולה לעזור לטפח את המשתתפים בה.
הוא גם השווה את הדמוקרטיה לחופש, שמתאפשר על ידי סובלנות. במערכת דמוקרטית, אנשים צריכים להיות חופשיים מכל רדיפה פוליטית, כמו גם מכל לחץ ציבורי. ב-1959, במאמר "סובלנות וחופש", הדגיש חו את חשיבות הסובלנות וטען ש"סובלנות היא הבסיס לחופש". בחברה דמוקרטית יש לסבול את קיומה של האופוזיציה. זכות המיעוט מכובדת ומוגנת. אסור לאנשים להרוס או להשתיק את האופוזיציה.
ציפיות פוליטיות > השורשים הסיניים של הדמוקרטיה

חלק גדול ממחקרו של חו בשנותיו המאוחרות הוקדש למציאת שורשים סיניים לדמוקרטיה וליברליזם. חו טען כי הרוח הדמוקרטית תמיד נוכחת בתוך המסורת הסינית. בין טענותיו נמנים: מבנה חברתי דמוקרטי בחוקי הירושה שוויון בין בנים. הזכות למרוד בעול משטרים מדכאים. ביקורת פנים-ממשלתית והמסורת הקונפוציאנית של ביקורת פוליטית.
ציפיות פוליטיות > ביקורת על המפלגה הקומוניסטית הסינית לאחר 1949

בתחילת שנות החמישים, המפלגה הקומוניסטית הסינית פתחה במסע ביקורת על מחשבותיו של חו. בתגובה, פרסם חו מאמרים רבים, שנכתבו באנגלית, בהם תקף את הלגיטימיות הפוליטית של המפלגה הקומוניסטית הסינית.
ההתנגדות של חו למפלגה הקומוניסטית הסינית היא בעיקרה קונפליקט אידאולוגי. כתומך בפרגמטיזם, הוא האמין ששינויים חברתיים יכולים לקרות רק בהדרגה. מהפכה או כל אידאולוגיה שמתיימרת לפתור את הבעיות אחת ולתמיד אינה אפשרית. פרספקטיבה כזו הייתה קיימת בכתיבה המוקדמת שלו כמו בהבדל בין מושג ה"דיון" למושג "ויכוח". לעיתים קרובות הוא צטט את דבריו של ג'ון דיואי: "ההתקדמות היא לא עניין סיטונאי, אלא עבודה קמעונאית, שיש לקשור אותה ולהוציא לפועל". סכסוך אידאולוגי נוסף הוא האינדיבידואליזם שלו. חו מדגיש את זכותו של הפרט לחיות כעצמאי מהקולקטיב. לאדם יש זכות להתפתח בחופשיות ובאופן שונה, ללא הדיכוי הפוליטי בשם האחידות.
"הרצון לאחידות מוביל לדיכוי היוזמה האישית, לגמד את האישיות ואת המאמץ היצירתי, לחוסר סובלנות, לדיכוי ולעבדות, וגרוע מכל, לאי-יושר אינטלקטואלי ולצביעות מוסרית".
להבדיל מהתפיסה ההיסטורית המרקסיסטית, תפיסת ההיסטוריה של חו היא פלורליסטית וייחודית. בכתב יד מאוחר יותר שכותרתו "קומוניזם, דמוקרטיה ודפוס תרבותי", הוא העלה שלושה טיעונים מההיסטוריה האינטלקטואלית הסינית, במיוחד ממסורת הקונפוציאנים והדאואיסטים, כדי להילחם בשלטון הסמכותי של המפלגה הקומוניסטית הסינית:
סלידה כמעט אנרכיסטית מכל התערבות ממשלתית.
מסורת ארוכה של אהבה לחופש ומאבק על החירות – במיוחד למען חופש המחשבה, חופש דת, וחופש הביקורת הפוליטית.
מסורת ארוכה של זכות הפרט לפקפק ולשאול שאלות – אפילו על הדברים המקודשים ביותר.
לכן הוא טוען שהדיקטטורה של המפלגה הקומוניסטית הסינית לא רק "שאיננה היסטורית", אלא גם "לא סינית".
דן יוהס

| --- | --- |
אין תמונה חופשית
 לידה:  16 באוגוסט 1947 (בן 77) הונגריה 
 מוקד פעילות:  ישראל 
 מקום לימודים:  הקונסרבטוריון הישראלי למוסיקה תל אביב  בית הספר גילדהול למוזיקה ודרמה
 כלי נגינה:  פסנתר
 שיתופי פעולה בולטים:  אנסמבל המאה ה-21
 פרסים והוקרה:  פרס רוזנבלום לאמנויות הבמה 
 http://www.danyuhas.com/
 
דן יוהס (נולד ב-16 באוגוסט 1947 בהונגריה) הוא מלחין ישראלי, המייסד של אנסמבל המאה ה-21 ומנהלו האמנותי.
ביוגרפיה

דן יוהס נולד סיים לימודי פסנתר וקומפוזיציה באקדמיה למוזיקה בתל אביב בשנת 1968 בהדרכתם של מרדכי סתר, אלכסנדר אוריה בוסקוביץ' ועדן פרטוש.
בשנים 1973 - 1974 למד מוזיקה אלקטרונית וקומפוזיציה בבית הספר למוזיקה 'גילדהול' בלונדון.
בעברו היה נגן טובה בתזמורת הסימפונית ירושלים.
מאז שנות ה-70 מבוצעות יצירותיו הקאמריות והתזמורתיות על ידי מיטב הגופים המבצעים בארץ ובעולם, ביניהם התזמורת הפילהרמונית הישראלית, התזמורת הסימפונית ירושלים, התזמורת הקאמרית הישראלית, הרביעייה הישראלית, רביעיית ארדיטי, סולני שטוטגרט, אנסמבל מודרן, וכן אנסמבלים והרכבים רבים באירופה, אסיה (יפן, קוריאה, סין) קנדה וארצות הברית.
יוהס זכה פעמיים בפרס אקו"ם ליצירה המוגשת בעילום שם (1987, 2001). ב-1988 קיבל את פרס ראש הממשלה לקומפוזיטורים. ב-1998 הוענק לו פרס ליברסון (בתחרות בעילום שם) עבור יצירתו אלגיה לתזמורת. בשנת 2007 זכה בפרס אקו"ם על מפעל חיים וכן בפרס רוזנבלום לאמנות מטעם עיריית תל אביב-יפו.
בשנת 2008 זכה בפרס היוקרתי למלחינים מטעם קרן קוסביצקי וספריית הקונגרס בוושינגטון, אחד הפרסים הבינלאומיים החשובים ביותר לקומפוזיציה.
בשנת 2009 קיבל את פרס לנדאו מטעם מפעל הפיס ובאותה שנה זכה גם בפעם השנייה בפרס ראש הממשלה. בשנת 1991 הקים יוהס את אנסמבל המאה ה-21. ב-2001 הקים ביפו את 'התיבה' – המרכז למוזיקה ואמנות עכשווית.
דן יוהס היה בעבר יושב ראש איגוד הקומפוזיטורים בישראל.
יצירותיו

"אפיזודות" לטרומבון סולו, ייצגה את ישראל בפסטיבל "החברה הבינלאומית למוזיקה בת זמננו" (ISCM) בבריסל, בלגיה, בשנת 1981, בנגינת בנימין סלוחין.
"פרלוד לתזמורת" בסגנון א-טונאלי חופשי, ביצוע בכורה התזמורת הפילהרמונית הישראלית, 1983.
"ישויות" לשנים-עשר סולנים, אף היא בסגנון א-טונאלי חופשי אך יש בה מרכזים טונאליים. בוצעה בנגינת התזמורת הקאמרית הישראלית, 1986.
"ארבעה שירי פוגל", לאלט ולהרכב קאמרי. ביצוע בכורה באנסמבל מוזיקה נובה, עם הזמרת מירה זכאי, 1988.
"האש וההרים", קנטטה לתזמורת סימפונית, סולנים, מקהלה מעורבת ומקהלת ילדים.
רביעיית מיתרים, 1988
"פנטזיה לקלרינט", 1988, ביצוע בכורה בינואר 1989, גרשון דמבינסקי, קלרינט ושרה ינובסקי-טל, פסנתר במסגרת "מוזיקה עכשיו" במוזיאון תל אביב לאמנות.
רביעייה לפסנתר, קלרינט, כינור וצ'לו, ביצוע בכורה מיועד ל-13 ביוני 2007.
דואט לויולה וצ'לו.
אלגיה לתזמורת סימפונית בביצוע התזמורת הסימפונית ירושלים זכתה בפרס ליברסון, 1998
פרסים

פרס אקו"ם 1987 ליצירה "ארבעה שירי פוגל".
פרס ראש הממשלה לקומפוזיטורים 1988
פרס ליברסון 1998
פרס אקו"ם למפעל חיים למלחינים לשנת 2007.
פרס עיריית תל אביב-יפו 2007
פרס קוסביצקי וספריית הקונגרס 2008
פרס מפעל הפיס 2009
פרס ראש הממשלה 2009
פרס אקו"ם למוזיקה קונצרטית וספרות לשנת 2015. פרס ע"ש מנחם אבידום על הישג השנה על יצירתו "Repercussions". גובה הפרס 15,000 ₪
פרס אריק איינשטיין 2018
פרס אנגל 2019
הגאווה והתשוקה

| --- | --- |
כרזת הסרט
כרזת הסרט
 מבוסס על:  התותח 
 בימוי:  סטנלי קריימר
 הופק בידי:  סטנלי קריימר 
 תסריט:  עדנה אנהלט, אדוארד אנהלט, ארל פלטון
 עריכה:  קנאודסטון
 שחקנים ראשיים:  קרי גרנט, פרנק סינטרה, סופיה לורן
 מוזיקה:  ג'ורג' אנטהיל 
 צילום:  פרנץ פלנר 
 מדינה:  ארצות הברית 
 חברת הפקה:  יונייטד ארטיסטס 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  10 ביולי 1957
 משך הקרנה:  132 דקות
 שפת הסרט:  אנגלית/צרפתית/ספרדית
 סוגה:  סרט דרמה, סרט המבוסס על יצירה ספרותית, סרט מלחמה 
 הכנסות באתר מוג'ו:   prideandthepassion
 דף הסרט ב־IMDb
 
הגאווה והתשוקה (באנגלית: The Pride and the Passion) הוא סרט תקופתי שהופק באולפני יונייטד ארטיסטס בשנת 1957. את הסרט הפיק וביים סטנלי קריימר והוא צולם בשיטת הטכניקולור. הסרט הוא עיבוד לספרו של סי. אס. פורסטר "התותח". את התסריט כתבו עדנה אנהרט, אדוארד אנהרט וארל פלטון.
שחקנים

קרי גרנט - קפטן אנתוני טרומבל
פרנק סינטרה - מיגל
סופיה לורן - ג'ואנה
הבנרה

הבנרה או קונטרדנסה (בספרדית: Habanera או Contradanza) הוא סגנון מוזיקלי שמקורו בקובה, אחד המאפיינים הבולטים של מוזיקה קובנית.
באופרה הידועה כרמן, הדמות כרמן שרה את "שיר ההבנרה" כדי לפתות את דון חוסה. מוריס ראוול כתב "ווקליזה − אטיוד בצורת הבנרה".
הגאולה

ערך זה עוסק בסרט. אם התכוונתם לחזון אחרית הימים, ראו .
| --- | --- |

 בימוי:  כריסטיאן לברינג 
 הופק בידי:  סיסה גראום ירגנסן 
 תסריט:  אנדרה תומאס ינסן, כריסטיאן לברינג 
 עריכה:  פרנילה בק כריסטנסן 
 שחקנים ראשיים:  מאדס מיקלסן ג'פרי דין מורגן אווה גרין אריק קנטונה ג'ונתן פרייס מייקל פרסבראנדט
 מוזיקה:  קספר ווינדינג 
 צילום:  ינס שלוסר 
 מדינה:  דנמרק, שוודיה, דרום אפריקה, הממלכה המאוחדת, בלגיה 
 חברת הפקה:  זנטרופה 
 חברה מפיצה:  סרטי נורדיסק
 שיטת הפצה:  וידאו על פי דרישה 
 הקרנת בכורה:  17 במאי 2014 צרפת (בפסטיבל הקולנוע בקאן)
 משך הקרנה:  90 דקות
 שפת הסרט:  אנגלית, דנית
 סוגה:  מערבון, סרט דרמה 
 הכנסות באתר מוג'ו:   salvation
 אתר רשמי
 דף הסרט ב־IMDb
 
הגאולה (The Salvation) הוא מערבון דני מ-2014, בבימויו של כריסטיאן לברינג ובכיכובם של מאדס מיקלסן, ג'פרי דין מורגן ואווה גרין.
עלילה

הסרט מתרחש ב-1871 במערב ארצות הברית. ג'ון הוא חייל דני בדימוס שהיגר יחד עם אחיו לארצות הברית בתום מלחמת פרוסיה-דנמרק ונהייה לחוואי בעיירה בלאק קריק. הוא נפגש בתחנת הרכבת עם רעייתו ובנו הקטן אותם לא ראה מזה שבע שנים. במהלך הנסיעה בכרכרה לחווה, משליכים צמד שיכורים אלימים את ג'ון מהכרכרה הנוסעת, רוצחים את בנו ואונסים ורוצחים את רעייתו. ג'ון עוקב אחר מסלול הכרכרה והורג את שני הפושעים.
מתברר כי העיירה נשלטת על ידי כנופיית פושעים אלימה בהנהגתו של סדיסט בשם דאלרו, הכנופיה משמשת כשכירי חרב לאיל קרקעות המעוניין בנפט הטמון בשטחי החוואים. אחד מהפושעים שג'ון הרג היה אחיו של דאלרו ובתגובה הוא מצווה על אנשי העיירה לתפוס את המבצע, תוך שהוא הורג ומאיים על בני המקום. ג'ון נתפס ונקשר לעמוד, כספו נבזז ממנו על ידי הקברן המקומי שהוא גם ראש העיר. הוא ניצל על ידי אחיו, אך הכנופיה מצליחה לתפוס ולהרוג את האח.
ג'ון יוצא במסע נקמה, כשהוא נעזר בנער מקומי שסבתו נרצחה על ידי דאלרו. כמו כן הוא זוכה לסיוע לא צפוי ממדליין, אשתו של הפושע שהרג, שסובלת בעצמה מהתעללות הכנופיה.
דמויות שחקנים

| הדמות בסרט | שחקן/ית | תיאור |
| --- | --- | --- |
| ג'ון | מאדס מיקלסן | חייל לשעבר וחוואי שהיגר לארצות הברית מדנמרק |
| מדליין | אווה גרין | אשתו של פושע ואחיו של מנהיג הכנופיה שחוסל על ידי ג'ון, בעבר הוחזקה על ידי אינדיאנים ולשונה נכרתה, היא סובלת מהתעללות משאר חברי הכנופיה ומנסה להימלט מהם |
| דאלרו | ג'פרי דין מורגן | המנהיג הסדיסטי של כנופיית הפושעים |
| הקורסיקאי | אריק קנטונה | ממנהיגי הכנופיה |
| פטר | מייקל פרסברנדט | אחיו של ג'ון |
| נייתן קין | ג'ונתן פרייס | ראש העיר והקברן המקומי |

| מליק | דאגלס הנשל | השריף הנרפה של העיירה |
| מארי | ננה אולנד (הזמרת או לנד) | רעייתו של ג'ון |
הפקת הסרט

צילומי הסרט נעשו במהלך 2013 ביוהנסבורג שבדרום אפריקה.
הבחירות לנשיאות בלארוס 2006

הבחירות לנשיאות בלארוס נערכו ב-19 במרץ 2006. הנשיא אלכסנדר לוקשנקו, שעבורו זו הייתה מערכת בחירות השלישית זכה ביתרון משמעותי.
הבחירות לנשיאות נערכות כל חמש שנים. המועמדים, ברגע שהם נחשבים כשירים לפי סעיף 80 לחוקה, מחויבים לאסוף חתימות של מצביעים זכאים. לאחר שנאספו ואושרו 100,000 חתימות, המועמד מוכרז למועמד רשמי על ידי ועדת הבחירות המרכזית. במהלך סבב ההצבעה הראשון, אם מועמד מרוויח לפחות חמישים אחוז פלוס אחד מהקולות, הוא מוכרז כנשיא נבחר. אם אף אחד לא השיג את המספר הזה במהלך הסיבוב הראשון, אז מתקיימת הצבעה בין שני מועמדים שזכו ברוב הקולות. מי שזכה במירב קולות מביניהם מוכרז לנשיא.
מועמדים

בבחיות השתתפו מועמדים הבאים:
אלכסנדר לוקשנקו, נשיא בלארוס המכהן.
סרגיי גיידוקביץ'
אלכסנדר קוזולין
אלכסנדר מילינקביץ'
מועמדים נוספים לא היו כשירים או שהודיעו על הפסקת מעומדות.
תוצאות

| מחוז | סרגיי גיידוקביץ' | אלכסנדר קוזולין | אלכסנדר לוקשנקו | אלכסנדר מילינקביץ' |
| --- | --- | --- | --- | --- |
| מחוז ברסט | % 1.90 | % 2.12 | 82.60%  | 6.34%  |
| מחוז ויטבסק |  5.32%  | 2.18% | 83.06%  | 4.47% |
| מחוז הומל | 3.29% | 1.12% | 90.33%  | 3.49%  |
| מחוז גרודנו | 2.13% | 1.87% | 83.80%  | 6.36%  |
| מחוז מינסק | 1.89% | 2.45% | 83.48%  | 7.31%  |
| מחוז מוהילב | 4.89%  | 1.65% | 88.50% | 3.98% |
| מינסק | 5,07% | 3,93% | 70.79%  | 10.10%  |
| ארצי | 3,48% | 2.23% | 82.97%  | 6.12%  |
תגובות

לאחר פרסום התוצאות המוקדמות, במהלך הערב תומכי האופוזיציה החלו להתאסף במרכז מינסק. לפי מידע של משטרת העיר נאספו עד כ-8 אלף אנשים. לאחר פרסום התוצאות הרשמיות אלכסנדר מילינקביץ' ואלכסנדר קוזולין סירבו לקבל אותם. הם הודיעו שלאור מספר רב של אי-סדרים, לא ניתן לקבל את התוצאות.
משקיפים מטעם חבר המדינות הודיעו שקיימות רק אי-סדרים לא משמעותיים. שר החוץ של רוסיה סרגיי לברוב תמך בתוצאות הבחירות. נציגי הפרלמנט האירופי הודיעו על אי-סדרים רבים במהלך הבחירות. משלחת הארגון לביטחון ולשיתוף פעולה באירופה פרסמה את הדוח שלה ב-20 במרץ. לפי ממצאי הדו"ח מהלך הבחירות לא ענה לדרישות הארגון.
האופוזיציה הקימה "עיר האוהלים" בכיכר במרכז מינסק. ב-24 במרץ המחנה פוזר על ידי המשטרה תוך מעצר של 500 אנשים לרבות עיתונאי אנדריי דינקו ואלכסנדר קוזולין. ב-25 במרץ בעיר נערכה הפגנה שפוזרה באלימות.
החכמה מאין תמצא

החכמה מאין תמצא הוא ביטוי שמקורו בפסוק מספר איוב. פשט הביטוי מתייחס לשאלה היכן נמצאת החכמה ואיך אפשר להשיג אותה וזאת כאשר קוראים את הביטוי עם סימן שאלה בסופו.
בתלמוד התייחסו לנאמר בצורה אחרת, כאשר החליפו את סימן השאלה שבסוף הביטוי בסימן קריאה. ופירשו שאם תבקש למצוא חכמה, תשפיל עצמך עד שתגיע לבחינת כאין (שהוא היפוך אותיות של אני) ואז תשיג את החכמה. על משה רבנו נאמר "עניו מכל האדם", יוצא מכך שהוא עשה עצמו כאין ולכן השיג את החכמה. בתלמוד נאמר שכשמשה רבנו נפטר, אלוהים הספיד אותו ואמר: החכמה מאין תמצא.
על פי תורת הקבלה, בפסוק זה רמוז רמז להשתלשלות הספירות. החכמה, שהיא הספירה השנייה, נובעת מתוך האין, שהוא ספירת הכתר.
הערות שוליים

↑  תלמוד בבלי, מסכת סוטה, דף כ"א, עמוד ב'
↑  תלמוד בבלי, מסכת סוטה, דף י"ג, עמוד ב' לפי דעת רבי יוחנן
ערך זה הוא קצרמרבנושא תנ"ך ובנושא יהדות. אתם מוזמנים לתרום לוויקיפדיה ו.
דפנה סחיפרס

דפנה סחיפרס (בהולנדית: Dafne Schippers; נולדה ב-15 ביוני 1992) היא אתלטית הולנדית. היא סגנית אלופה אולימפית (ריו דה ז'ניירו 2016), פעמיים ברציפות אלופת העולם (בייג'ינג 2015 ולונדון 2017) בריצת 200 מטר ומדורגת שלישית בכל הזמנים בריצה זו, אלופת אירופה (ציריך 2014) בריצת 100 מטר ובריצת 200 מטר, סגנית אלופת העולם בריצת 100 מטר ובעלת מדליית ארד באליפות עולם (מוסקבה 2013) בקרב שבע.
ביוגרפיה

סחיפרס נולדה באוטרכט.
ביוגרפיה > 2009

באליפות אירופה באתלטיקה לנוער שנערכה בנובי סאד שבסרביה בשנת 2009 סיימה סחיפרס במקום רביעי בקרב שבע בתוצאה של 5507 נקודות.
ביוגרפיה > 2010

באליפות העולם באתלטיקה לנוער שנערכה במונקטון קנדה בשנת 2010 זכתה סחיפרס בשתי מדליות, זהב וארד. מדליית זהב, בקרב שבע בתוצאה של 5967 נקודות ומדליית ארד בריצת שליחות 4x100 מטר.
ביוגרפיה > 2011 > אלופת אירופה לנוער

באליפות אירופה באתלטיקה לנוער שנערכה בטאלין אסטוניה בסוף יולי 2011 זכתה סחיפרס במדליית זהב בקרב שבע בתוצאה של 6153 נקודות. חודש לאחר מכן, באליפות העולם שנערכה בטגו קוריאה הדרומית היא סיימה פעמיים במקום תשיעי בריצת 200 מטר בתוצאה של 22.92 שניות ובריצת שליחות 4x100 מטר בשיא הולנד חדש של 43.44 שניות.
ביוגרפיה > 2012

באליפות העולם באתלטיקה באולם שנערכה באיסטנבול שבטורקיה במרץ 2012 סיימה סחיפרס במקום עשירי בריצת 60 מטר בתוצאה של 7.25 שניות. באליפות אירופה שנערכה בהלסינקי פינלנד בסוף יוני אותה שנה היא זכתה במדליית כסף בריצת שליחות 4x100 מטר בשיא הולנד חדש של 42.80 שניות. באולימפיאדת לונדון (2012) היא סיימה במקום שישי בריצת שליחות 4x100 מטר בתוצאה של 42.70 שניות ובמקום 11 בקרב שבע בתוצאה של 6324 נקודות. בשלב המוקדמות היא קבעה עם חברותיה בריצת שליחות 4x100 מטר שיא הולנד חדש של 42.45 שניות.
ביוגרפיה > 2013

באליפות אירופה באתלטיקה עד גיל 23 שנערכה בטמפרה פינלנד בשנת 2013 זכתה סחיפרס בשתי מדליות, זהב וארד. מדליית זהב, בריצת 100 מטר בתוצאה של 11.13 שניות ומדליית ארד בקפיצה לרוחק בתוצאה של 6.59 מטר.
ביוגרפיה > 2013 > מדליית ארד באליפות העולם

באליפות העולם שנערכה במוסקבה שברוסיה באוגוסט אותה שנה זכתה סחיפרס במדליית ארד בקרב שבע בשיא הולנד חדש של 6477 נקודות, אחרי האנה מלינצ'נקו מאוקראינה (6586 נקודות) ובריאן תיסן-איטון מקנדה (6530 נקודות).
ביוגרפיה > 2014 > כוכבת אליפות אירופה

באליפות אירופה באתלטיקה שנערכה בשנת 2014 זכתה סחיפרס בשתי מדליות זהב, האחת בריצת 100 מטר בתוצאה של 11.12 שניות, לפני מרים סומרה מצרפת (11.16 שניות)
והאשלי נלסון מבריטניה (11.22 שניות), והשנייה בריצת 200 מטר בשיא הולנד חדש ובתוצאת השנה בעולם של 22.03 שניות, לפני ג'ודי ויליאמס מבריטניה (22.46 שניות) ומרים סומרה (22.58 שניות).
ביוגרפיה > 2015 > אלופת עולם

באליפות אירופה באולם שנערכה במרץ 2015 בפראג זכתה במדליית הזהב בריצת 60 מטר ובאליפות העולם באתלטיקה שנערכה בבייג'ינג, סין באוגוסט אותה שנה זכתה סחיפרס בשתי מדליות, זהב וכסף. מדליית זהב, בריצת 200 מטר בשיא אליפות ואירופה חדש של 21.63 שניות, המדרג אותה במקום השלישי בכל הזמנים, לפני אליין תומפסון בשיא אישי חדש של 21.66 שניות, המדרג אותה במקום חמישי בכל הזמנים וורוניקה קמפבל-בראון (21.97 שניות), שתיהן מג'מייקה ומדליית כסף, בריצת 100 מטר בתוצאה של 10.81 שניות, אחרי שלי אן פרייזר מג'מייקה (10.76 שניות) ולפני טורי בואי מארצות הברית (10.86 שניות).
ביוגרפיה > 2016

באליפות העולם באולם שנערכה בפורטלנד, אורגון ארצות הברית במרץ 2016 זכתה סחיפרס במדליית כסף בריצת 60 מטר בתוצאה של 7.04 שניות, אחרי ברברה פייר מארצות הברית (7.02 שניות) ואליין תומפסון (7.06 שניות).
באולימפיאדת ריו דה ז'ניירו (2016) סיימה סחיפרס במקום חמישי בריצת 100 מטר בתוצאה של 10.90 שניות.
ביוגרפיה > 2017

באליפות העולם שנערכה בלונדון באוגוסט 2017 זכתה סחיפרס בשתי מדליות, זהב וארד. מדליית זהב, בריצת 200 מטר בתוצאה של 22.05 שניות, לפני מארי-ז'וזה טה לו מחוף השנה שקבעה שיא לאומי חדש של 22.08 שניות ושוני מילר-אואיבו מבהאמה (22.15 שניות) ובכך הגנה על תוארה. מדליית ארד, בריצת 100 מטר בתוצאה של 10.96 שניות, אחרי טורי בואי (10.85 שניות) ומארי-ז'וזה טה לו (10.86 שניות). נוסף לכך, היא סיימה במקום שמיני בריצת שליחות 4x100 מטר בתוצאה של 43.07 שניות.
שיאים אישיים > אצטדיון

ריצת 100 מטר: 10.81 שניות (2015), שיא הולנד
ריצת 200 מטר: 21.63 שניות (2015), שיא אירופה
ריצת 800 מטר: 2:08.59 דקות (2014)
ריצת 100 מטר משוכות: 13.13 שניות (2014)
קפיצה לגובה: 1.80 מטר (2012)
קפיצה לרוחק: 6.78 מטר (2014), שיא הולנד
הדיפת כדור ברזל: 14.66 מטר (2015)
הטלת כידון: 42.22 מטר (2015)
קרב שבע: 6545 נקודות (2014), שיא הולנד
ריצת שליחות 4x100 מטר: 42.40 שניות (2014), שיא הולנד
שיאים אישיים > אולם

ריצת 60 מטר: 7.00 שניות (2016)
ריצת 60 מטר משוכות: 8.18 שניות (2012)
קפיצה לגובה: 1.74 מטר (2009)
הדיפת כדור ברזל: 13.91 מטר (2012)
קפיצה לרוחק: 6.48 מטר (2015)
דפנה סחיפרס באליפות אירופה שהתקיימה בציריך, 2014
הבנרה (כרמן)

סלסטין גאלי-מרייה ככרמן, הדמות באופרה המבצעת את האריה
ההבנרה, או בשמה המקורי בצרפתית: "L'amour est un oiseau rebelle" (תרגום: אהבה היא ציפור סוררת), היא אחת האריות המפורסמות ביותר. האריה מופיעה באופרה כרמן של המלחין הצרפתי ז'ורז' ביזה.
את ההבנרה מבצעת דמותה של כרמן יחד עם מקהלה.
נושא הפתיחה של ההבנרה
מנגינת האריה היא פופולרית ונעשה בה שימוש בסרטים ופרסומות.
מילות הבתים הראשונים של האריה:
|  צרפתית |  |  תרגום לעברית |
| --- | --- | --- |
|   L'amour est un oiseau rebelle  que nul ne peut apprivoiser,  et c'est bien en vain qu'on l'appelle,  s'il lui convient de refuser.  Rien n'y fait, menace ou prière,  l'un parle bien, l'autre se tait:  Et c'est l'autre que je préfère,  Il n'a rien dit mais il me plaît.  L'amour est enfant de Bohême,  il n'a jamais, jamais connu de loi;  si tu ne m'aimes pas, je t'aime  si je t'aime, prends garde à toi! (Prends garde à toi!)  Si tu ne m’aimes pas,  Si tu ne m’aimes pas, je t’aime! (Prends garde à toi!)  Mais, si je t’aime,  Si je t’aime, prends garde à toi!  |  |  אהבה היא ציפור סוררת  אשר איש לא יוכל לאלף  ותוכלו לקרוא לה אך זה יהיה לשווא  כי אין זו מדרכה לבוא.  דבר לא עוזר, גם לא תפילות  אחד מיטיב לדבר, ואחר - מחריש  אך את האחר מעדיפה אני,  הוא לא אומר דבר, אך אותו אוהַב.  אהבה היא ילד צועני,  מעודה לא ידעה היא כל חוק;  אם לא תאהב אותי, אותךָ אוהַב;  אם אותך אוהב, היזהר! (היזהר!)  אם לא תאהב אותי,  אם לא תאהב אותי, אותך אוהַב! (היזהר!)  אך אם אותך אוהב,  אם אותך אוהב, היזהר!  |
בשנת 2013 הוציא האמן הבלגי סטרומאה שיר מחאה באותו השם המבוסס על אותה המלודיה, המדמה את האהבה לציפור הטוויטר. בשיר מבקר סטרומאה את תרבות הרשתות החברתיות, ומשתמש במילות הפתיחה של ההבנרה כהפניה לציפור המופיעה בסמליל של טוויטר.
הוועדה הממלכתית למלחמה בסמים

| --- | --- |

 מידע כללי
 תחום שיפוט:  רוסיה רוסיה
 משרד אחראי:  משרד הפנים
 סוכנות אם:  סגל הקרמלין
 סוכנות בת:  המינהל הראשי לשליטה בסמים
 תאריך הקמה:  18 באוקטובר 2007
 מטה מרכזי:  מוסקבה
 
הוועדה הממלכתית למלחמה בסמים (ברוסית: Государственный антинаркотический комитет) היא גוף המתאם את פעילות גופי הממשלה הפדרליים, הגופים המבצעים של הסובייקטים הפדרליים של הפדרציה הרוסית וגופי ממשל מקומיים בהתמודדות עם סחר בלתי חוקי בסמים נרקוטיים, חומרים פסיכוטרופיים וכן מכימה הוועדה הצעות רלוונטיות עבור נשיא הפדרציה הרוסית.
היסטוריה

הוועדה הוקמה בצו נשיא הפדרציה הרוסית מיום 18 באוקטובר 2007 מספר 1374 "אודות אמצעים נוספים למניעת סחר בלתי חוקי של תרופות נרקוטיות וחומרים פסיכוטרופיים." אותו צו אישר את מעמדה החוקי של הוועדה הממלכתית למלחמה בסמים.
לצורך התמיכה הארגונית והלוגיסטית בפעילות הוועדה, הוקם מנגנון של הוועדה הממלכתית למלחמה בסמים בשם השירות הפדרלי של הפדרציה הרוסית לשליטה בסמים (פ.ס.ק.ן. רוסיה), שהוחלף לאחר מכן על ידי גוף משטרתי ללוחמה בסמים. יו"ר הוועדה היה מנהל השירות הפדרלי לשליטה בסמים ויקטור איוואנוב (מ-15 במאי 2008 ועד לביטולו של השירות הפדרלי)
הוועדה הממלכתית למלחמה בסמים אינה חלק ממשלת הפדרציה הרוסית, כלומר אין לה סמכויות ניהוליות או פיקוח עצמאיות, אך היא מתבקשת לתאם את מאמצי המחלקות הממשלתיות במאבק בסחר בלתי חוקי בסמים.
המשימות העיקריות של הוועדה

הכנת הצעות לנשיא הפדרציה הרוסית בנושא גיבוש מדיניות המדינה בתחום המאבק בסחר בלתי חוקי של סמים נרקוטיים, חומרים פסיכוטרופיים, לשיפור חקיקת הפדרציה הרוסית בתחום זה וכן הגשת דו"חות שנתיים על פעילות הוועדה.
תיאום הפעילות של גופי הממשל הפדרליים והוועדות למלחמה בסמים בסובייקטים פדרליים של רוסיה למאבק בסחר בלתי חוקי בסמים נרקוטיים, חומרים פסיכוטרופיים, וכן ארגון שיתוף פעולה שלהם עם גופי הרשות המבצעת של הפדרציה הרוסית, גופים ממשלתיים מקומיים של עיריות, עמותות וארגונים ציבוריים.
פיתוח אמצעים שמטרתם להתמודד עם סחר בלתי חוקי של סמים נרקוטיים, חומרים פסיכוטרופיים, לרבות מניעת סחר זה, וכן הגברת האפקטיביות של יישום תוכניות ממוקדות פדרליות בתחום זה.
השתתפות בשיתוף פעולה בינלאומי בתחום המאבק בסחר בלתי חוקי של סמים נרקוטיים, חומרים פסיכוטרופיים ועוד, לרבות הכנת טיוטות אמנות בינלאומיות של הפדרציה הרוסית.
פתרון משימות אחרות שנקבעו בחקיקה של הפדרציה הרוסית בנוגע לתרופות נרקוטיות וחומרים פסיכוטרופיים.
הרכב

צו של נשיא הפדרציה הרוסית מיום 18 באוקטובר 2007 מספר 1374 אישר את הרכב הוועדה.
הרכב > יושב ראש

השר לענייני פנים של הפדרציה הרוסית
הרכב > סגני יו"ר הוועדה

שר הבריאות של הפדרציה הרוסית
סגן מנהל המינהל לשליטה בסמים - ראש המטה של הוועדה הממלכתית למלחמה בסמים